Изх.№25-00-19/18.02.2025г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

от

**инж. Недко Фиданов Кулевски – кмет на община Рудозем**

**ОТНОСНО:** Приeмане на Наредба за изменение и допълнение на Наредба за управление на отпадъците на територията на община Рудозем.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

По силата на Закона за въвеждане на еврото в Република България, обн. ДВ бр. 70 от 20.08.2024 г., са извършени изменения на нормативната уредба на национално ниво, включително и в Закона за местните данъци и такси, обн. в ДВ, бр. 64 от 29.07.2024 г.

Съгласно § 5 от Преходните и заключителни разпоредби към Закона за въвеждане на еврото, действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в този закон правила за превалутиране. Когато паричната сума в левове е посочена в закон или в подзаконов нормативен акт като резултат от въвеждане в българското законодателство на правен акт на Европейския съюз, в който изрично е посочена съответна сума в евро, при изменение на закона, съответно на подзаконовия нормативен акт, се посочва сумата в евро от правния акт на Европейския съюз.

Държавните органи и органите на местното самоуправление следва да приемат в 6-месечен срок от влизането в сила на този закон:

1. подзаконови нормативни актове по прилагането на този закон;
2. изменения и допълнения в подзаконови нормативни актове, необходими за изпълнението на този закон във връзка с въвеждане на еврото като парична единица на Република България, като измененията и допълненията в актовете влизат в сила от датата на въвеждане на еврото в Република България.

В изпълнение на Методически указания от Националното сдружение на общините в Република България към административните органи за адаптиране на информационните системи за работа с евро, утвърдени с актуализирания Национален план за въвеждане на еврото в Република България, приет с РМС № 797 от 13 ноември 2023 год., дадени с писмо с изх. № И-1677/25.09.20234 год., следва да се актуализират всички размери на такси и цени на услуги, глоби и др. в действащите местни наредби, като за всички определени се посочи съответния еквивалент в евро съгласно официалния валутен курс на лева към еврото, равен на централния курс от 1,95583 лева за 1 евро.

Имайки предвид изложените мотиви, на основание чл. 21, ал. 2 от ЗМСМА, във връзка с чл. 76, ал. 3 и чл. 79 от АПК, предлагам на Общински съвет-Рудозем да разгледа, обсъди и да приеме следното

**ПРОЕКТОРЕШЕНИЕ:**

Общински съвет - Рудозем приема Наредба за изменение и допълнение на Наредба за управление на отпадъците на територията на община Рудозем, както следва:

**§ 1. Чл. 7, ал. 2, т. 12 и т. 13 се изменят така:**

„12. Да оползотворяват градинските отпадъци или да ги поставят в полиетиленови чували до съдовете за смет, като същите могат да бъдат и извозени на определени за целта места след съгласуване със служители от Общинска администрация- Рудозем”.

„13. Да поставят строителните отпадъци /до 0,5 м3/ в здрави чували до съдовете за смет, като същите могат да бъдат и извозени на определени за целта места след съгласуване със служители от Общинска администрация- Рудозем”.

**§ 2. Чл. 13, ал. 1 се изменя така:**

„(1) да предоставят информация на кмета на общината относно количеството на събраните от контейнерите за разделно събиране на отпадъци от опаковки и отпадъчните материали от хартия и картон, пластмаси и стъкло, отсортирано и предадено количество на краен преработвател в срок до 10-то число на месеца за предходното тримесечие;”

**§ 3. Чл. 38, ал. 3 се изменя така:**

„(3) подават декларация по образец в общинската администрация, удостоверяваща желанието на собственика на МПС да го предаде на площадка за съхраняване или център за разкомплектоване (Приложение № 1 към Наредбата), като не заплащат административни такси и разноски за транспортирането им”.

**§ 4. Чл. 40, ал. 2 и ал. 4 се изменят така:**

„(2) Предписанието към собствениците за преместване на ИУМПС, паркирани по тротоарите, улиците, площадките, откритите обществени паркинги, зелените площи или други терени държавна или общинска собственост се връчва лично на собственика, залепва се на видно място на моторното превозно средство и представлява стикер по образец, съгласно Приложение № 2 към Наредбата или се изпраща по пощата с обратна разписка, с която се удостоверява неговото връчване”.

„(4) Изискването за връчване на предписанието за преместване на превозното средство в тримесечен срок се счита изпълнено с поставяне на стикера. Срокът за преместване започва да тече от деня, следващ посочената на стикера дата на поставяне и изтича в 24:00 часа на последния ден от  тримесечния срок”.

**§ 5. Чл. 45 се изменя така:**

„Чл.45.Предаването и депонирането на строителните отпадъци се извършва на площадка за съхранение на строителни отпадъци , след съгласуване с Гл. експерт „Екология и техн. контрол“ към общинска администрация- Рудозем . Приемането на СО се осъществява от лица притежаващи разрешение от РИОСВ- Смолян, комплексно разрешително или регистрационен документ по чл. 35 от ЗУО за съответната дейност”.

**§ 6. Чл. 62, ал. 2 се изменя така:**

„(2) Информацията за количествата и обема на транспортираните строителни отпадъци по предходната алинея се представят при Гл. експерт „Екология и техн. контрол “ към Община Рудозем в срок до 3 дни от лицата, извършили транспортирането и депонирането на строителните отпадъци”.

**§ 7. Чл. 75 се изменя така:**

„Чл. 75. Който не допусне длъжностно лице от контролните органи в подлежащите на контрол обекти или не предостави на контролните органи документи или информация с цел възпрепятстване на проверката, се наказва с глоба от 100 лв. (51.13 евро) до 500 лв. (255.65 евро), а юридически лица и еднолични търговци с имуществена санкция в размер от 500 лв. (255.65 евро) до 5 000 лв. (2556.46 евро)”.

**§ 8. Чл. 77, ал. 1 и ал. 2 се изменят така:**

„Чл. 77. (1) Наказва се с глоба от 50 лв. (25.56 евро) до 500 лв. (255.65 евро) физическо лице, което:”

„(2) За явно маловажни случаи на административни нарушения по ал.1 т.1 и 4, установени при извършването им, овластените за това органи налагат на местонарушението глоби в размер в размер от 10 лв. (5.11 евро) до 50 лв. (25.56 евро), срещу издаване на фиш по реда на ЗАНН”.

**§ 9. Чл. 78, ал. 1 и ал. 2 се изменят така:**

„(1) Наказва се с имуществена санкция в размер от 1000 лв. (511.29 евро) до 4000 лв. (2 045.16 евро) едноличен търговец или юридическо лице, което:”

„(2) Наказва се с имуществена санкция в размер от 5 000 лв. (2 556.46 евро) до 20 000 лв.(10 225.84 евро) едноличен търговец или юридическо лице, което:”

**§ 10. Чл. 79 се изменя така:**

“Чл. 79. Наказва се с имуществена санкция в размер от 2000 лв. (1 022.58 евро) до 5 000 лв.( 2556.46 евро) едноличен търговец или юридическо лице, което:”

**§ 11. Чл. 80, ал. 1 се изменя така:**

„(1) За други нарушения на тази наредба, които не съставляват престъпления, физическите лица или длъжностните лица се наказват с глоба от 100 лв. (51.13 евро) до 1000 лв. (511.29 евро), а на юридическите лица или на едноличните търговци се налага имуществена санкция от 1000 лв. (511.29 евро) до 5000 лв. (2 556.46 евро)”.

**§ 12. Измененията и допълненията, в частта на превалутирането от лева в евро, влизат в сила от датата на въвеждане на еврото в Република България, съгласно § 6, ал. 1, т. 2 и ал. 2 от ПЗР на Закона за въвеждане на еврото в Република България.**

*Приложения:*

1. Проект на Наредба за изменение и допълнение на Наредба за управление на отпадъците на територията на община Рудозем;
2. Мотиви към проект на Наредба за изменение и допълнение на Наредба за управление на отпадъците на територията на община Рудозем;
3. Разпечатка от интернет страницата на Община Рудозем;
4. Справка по чл. 26, ал. 5 от Закона за нормативните актове.

СБ/

